**აგრო-ლიგა**

**შემეცნებითი კონკურსი სტუდენტებისათვის**

აგრო-ლიგა ცოდნის დემონსტრირებაზე დაფუძნებული კონკურსია და იგი ტარდება ტესტირების საშუალებით.

2024 წელს აგრო-ლიგა ჩატარდება **სსიპ გარემოსდაცვითი ინფორმაციისა და განათლების ცენტრის** დაკვეთით და ფინანსური ფასილიტაციით, გაეროს (UNDP) განვითარების პროგრამის - "საქართველოში პროფესიული განათლებისა და ტრენინგების (VET) სისტემის მოდერნიზაციის პროექტის" ფარგლებში.

კონკურსის კონცეფციის ავტორი და ორგანიზატორია სოფლის მეურნეობის განვითარების ასოციაცია (ADA).

2024 წელს აგრო-ლიგა ჩატარდება შემდეგ საკონკურსო დარგებში:

* მცენარეთა დაცვა;
* მევენახეობა;
* მეხილეობა;
* სატყეო საქმე;
* მეფუტკრეობა;
* ეკოლოგია-ბიომრავალფეროვნება.

კონკურსში მონაწილეობის მიღება შეუძლიათ:

* შესაბამისი პროფილის უმაღლესი სასწავლო დაწესებულებების ბაკალავრიატის სტუდენტებს;
* აგრარული მიმართულების პროფესიული პროგრამების სტუდენტებს.

**კონკურსი ტარდება ტესტირების საშუალებით**

ტესტები მომზადებულია სოფლის მეურნეობის განვითარების ასოციაციის ექსპერტების მიერ, შესაბამისი ფუნდამენტური სამეცნიერო ლიტერატურის გამოყენებით.

კონკურსისათვის მომზადების პროცესში მონაწილეებს საშუალება ექნებათ ისარგებლონ შესაბამისი სავარჯიშო პლატფორმით (**http://agroliga.veta.ge**), სადაც დარგების მიხედვით მოცემულია კონკურსის ტესტირებისათვის განსაზღვრული ტესტების მსგავსი ტესტ-კითხვები.

პლატფორმაზე ასევე განთავსებულია ტესტების შემუშავების პროცესში გამოყენებული ლიტერატურული რესურსები.

**აგრო-ლიგა ჩატარდება 2024 წლის მაისში, დაბეჭდილი ტესტების საშუალებით, რამდენიმე ლოკაციაზე.**

**კონკურსის ჩატარების ზუსტი თარიღები მონაწილეებს ეცნობებათ მათ მიერ რეგისტრაციის პროცესში მითითებულ ელ-ფოსტებზე.**

კონკურსში მონაწილეობისათვის საჭიროა დარეგისტრირება მოცემულ საკონკურსო პლატფორმაზე: **http://agroliga.veta.ge**

კონკურსის გამარჯვებული და საპრიზო ადგილზე გასული მონაწილეები მიიღებენ კონკურსის ორგანიზატორების მიერ დაწესებულ ფასიან პრიზებს.

**პროექტის შესახებ დამატებითი ინფორმაციისათვის დაგვიკავშირდით:** info.agroleague@gmail.com